ΚΑΝΟΝΙΣΜΟΣ (ΕΚ) αριθ. 1409/96 ΤΗΣ ΕΠΙΤΡΟΠΗΣ της 19ης Ιουλίου 1996 για την τροποποίηση του κανονισμού (ΕΟΚ) αριθ. 1442/93 περί λεπτομερών κανόνων εφαρμογής του καθεστώτος εισαγωγής μπανανών στην Κοινότητα, όσον αφορά τα κριτήρια αποδοχής που εφαρμόζονται στους επιχειρηματίες της κατηγορίας Γ καθώς και ορισμένες ημερομηνίες σχετικά με τη διαχείριση του καθεστώτος δασμολογικής ποσόστωσης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, για την κοινή οργάνωση αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,

Εκτιμώντας:

ότι ο κανονισμός (ΕΟΚ) αριθ. 1442/93 της Επιτροπής (3), όπως τροποποιήθηκε τελευταία με τον κανονισμό (ΕΚ) αριθ. 875/96 (4), ορίζει στο άρθρο 3 παράγραφος 5 τα κριτήρια, στα οποία πρέπει να ανταποκρίνονται οι επιχειρηματίες για να εγγραφούν στην κατηγορία Γ και για να λάβουν ετήσια χορήγηση βάσει της δασμολογικής ποσόστωσης 7 ότι η πείρα περισσοτέρων ετών εφαρμογής του καθεστώτος οδηγεί, ενόψει της βελτίωσης της διαχείρισης του τμήματος της δασμολογικής ποσόστωσης που παρέχεται στην εν λόγω κατηγορία επιχειρηματιών, να ενισχυθούν τα κριτήρια αποδοχής και να καθοριστούν οι έλεγχοι, η διεξαγωγή των οποίων εναπόκειται στις αρμόδιες εθνικές αρχές 7 ότι κατ' αυτόν τον τρόπο, πρέπει κατά πρώτον να επεκταθεί η ελάχιστη περίοδος δραστηριότητας που απαιτείται πριν από την κατάθεση της αίτησης ετήσιας χορήγησης και να αποκλεισθεί η προσφυγή στον δανεισμό επωνυμιών, ότι κατά δεύτερον πρέπει να τονισθεί ότι η αποδοχή της αίτησης εγγραφής του επιχειρηματία και η παροχή μιας ετήσιας ποσότητας πρέπει να εξαρτώνται, σε περίπτωση αμφιβολίας ως προς την τήρηση των καθορισθέντων κριτηρίων, από την προσκόμιση, εκ μέρους του επιχειρηματία ικανοποιητικών αποδεικτικών στοιχείων 7

ότι πρέπει να καθοριστούν οι συνέπειες της παράλειψης ορισμένων υποχρεώσεων που απορρέουν από τον παρόντα κανονισμό, και κυρίως της απαγόρευσης της κατάθεσης περισσοτέρων αιτήσεων χορήγησης από έναν επιχειρηματία 7

ότι το άρθρο 6 του κανονισμού (ΕΟΚ) αριθ. 1442/93 καθορίζει την ημερομηνία λήξεως, κατά την οποία οι εθνικές αρχές πρέπει να ανακοινώνουν σε κάθε επιχειρηματία των κατηγοριών Α και Β την ποσότητα που του παρέχεται βάσει της δασμολογικής ποσόστωσης ενός συγκεκριμένου έτους 7 ότι για να καταστεί δυνατό στις αρμόδιες εθνικές αρχές να διεξαγάγουν υπό τους καλύτερους δυνατούς όρους τους ελέγχους και τις απαραίτητες επαληθεύσεις και προκειμένου να διευκολυνθούν οι αμοιβαίες ανακοινώσεις με την Επιτροπή, πρέπει να μετατεθεί η εν λόγω ημερομηνία λήξεως για την κοινοποίηση των ποσοτήτων που παρέχονται στους επιχειρηματίες 7

ότι η επιτροπή διαχειρίσεως δεν διατύπωσε γνώμη στην προθεσμία που όρισε ο πρόεδρος της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1442/93 τροποποιείται ως εξής:

1. Στο άρθρο 3 η παράγραφος 5 τροποποιείται ως εξής:

α) στο πρώτο εδάφιο οι ακόλουθοι όροι της πρώτης πρότασης «πριν τουλάχιστον ένα έτος από την ημερομηνία της υποβολής της αίτησής της για την ετήσια χορήγηση» αντικαθίστανται από τους όρους «δύο έτη τουλάχιστον πριν από την ημερομηνία κατάθεσης της αίτησης ετήσιας χορήγησης».

β) το τρίτο εδάφιο αντικαθίσταται από το ακόλουθο κείμενο:

«Ένας επιχειρηματίας μπορεί να καταθέσει μία μόνο αίτηση ετήσιας χορήγησης σε ένα μόνο κράτος μέλος της επιλογής του. Η μη τήρηση της υποχρέωσης αυτής συνεπάγεται ότι όλες οι αιτήσεις χορήγησης που έχουν κατατεθεί κρίνονται ως απαράδεκτες, καθώς και την ακύρωση των εγγράφων που έχουν ενδεχομένως πραγματοποιηθεί.»

γ) το ακόλουθο κείμενο προστίθεται ως τέταρτο εδάφιο:

«Τα κράτη μέλη ελέγχουν την τήρηση των διατάξεων που θεσπίζονται στην παρούσα παράγραφο. Εξασφαλίζουν κυρίως ότι οι ενδιαφερόμενοι επιχειρηματίες ασκούν εμπορική δραστηριότητα για λογαριασμό τους, ως αυτόνομη οικονομική οντότητα, από την άποψη της διεύθυνσής της, του προσωπικού της και της λειτουργίας της. Σε περίπτωση που καταδεικνύεται από διάφορους δείκτες ότι οι ειδικές αυτές διατάξεις δεν μπορούν να τηρηθούν, η αποδοχή της αίτησης ετήσιας παροχής υπόκειται στην προσκόμιση, εκ μέρους του ενδιαφερόμενου επιχειρηματία, καταλλήλων αποδεικτικών στοιχείων, τα οποία κρίνονται ικανοποιητικά από την αρμόδια εθνική αρχή.»

2. Στο άρθρο 6 το κείμενο του δευτέρου εδαφίου αντικαθίσταται από το ακόλουθο κείμενο:

«Τα κράτη μέλη προσδιορίζουν αυτήν την ποσότητα για κάθε εγγεγραμμένο επιχειρηματία των κατηγοριών Α και Β, και την γνωστοποιούν σε αυτόν το αργότερο την 1η Νοεμβρίου.»

Άρθρο 2

Ο παρών κανονισμός αρχίζει να ισχύει την επομένη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 47 της 25. 2. 1993, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 142 της 12. 6. 1993, σ. 6.

(4) ΕΕ αριθ. L 118 της 15. 5. 1996, σ. 14.